# Zmluva o nájme miniihriska

Uzatvorená podľa § 663 Občianskeho zákonníka č.40/1964 Zb., zák.č. 116/1990 Zb. o nájme a podnájme nebytových priestorov, v súlade s ustanovením zákona č.446/2001 Z.z. o majetku VÚC, v znení neskorších predpisov, Zásadami hospodárenia a nakladania s majetkom ŽSK- smernica 8/2004.

**Článok I**

**Zmluvné strany**

Prenajímateľ: Žilinský samosprávny kraj – v správe Strednej odbornej

školy drevárskej a stavebnej

### 023 02 Krásno nad Kysucou 1642

v zastúpení: PaedDr. Ján Palko, riaditeľ

IČO: 00891835

Bankové spojenie: Štátna pokladnica

IBAN: SK87 8180 0000 0070 0048 6284

/ďalej len prenajímateľ/ na strane jednej

a

Nájomca: Športoví mimoni

B.S.Timravy 948/6

010 08 Žilina

IČO: 52495311

zastúpený :Dušan Barbořák

uzatvorili zmluvu o nájme nehnuteľného majetku za nasledovných podmienok.

**Článok II**

**Predmet zmluvy a účel prenájmu**

1. Prenajímateľ ponecháva nájomcovi do užívania nehnuteľný majetok – miniihrisko nachádzajúce sa v priestoroch Strednej odbornej školy drevárskej a stavebnej v Krásne nad Kysucou.

2. Miniihrisko sa prenajíma za účelom vykonávania športovej činnosti – loptové hry, tenis

**Čl.III**

**Doba nájmu**

1. Zmluva sa uzatvára na dobu určitú od 18.7.2022 do 22.7.2022 a vo vymedzenom čase a to:

pondelok: 15.00 – 16.30 hod.

utorok 15.00 – 16.30 hod

streda 15.00 -16.30

štvrtok 15.00 – 16.30

piatok 15.00 -16.30

**Článok IV**

**Platobné podmienky**

1. Výška nájomného je určená na

. 8,30 €/ hod

Nájomca uhradí prenajímateľovi nájomné podľa skutočného počtu hodín prenajatého

priestoru / vo vymedzenom čase/. Nájomca uhradí nájomné na základe

faktúry prenajímateľa v lehote splatnosti 14 dní.

Účet prenajímateľa Štátna pokladnica IBAN: SK87 8180 0000 0070 0048 6284

**Článok V**

**Práva a povinnosti zmluvných strán**

1. Prenajímateľ odovzdá priestor nájomcovi pred začatím športovej činnosti pracovníkovi

SOŠds. Po skončení športovej činnosti vo vymedzenom čase

nájomca odovzdá priestor zamestnancovi školy, ktorý mu ho odovzdal.

2. Nájomca je povinný zabezpečiť riadnu ochranu prenajatého objektu pred poškodením,

zaväzuje sa, že bude dodržiavať interný poriadok školy, dodržiavať bezpečnostné

hygienické a protipožiarne opatrenia. V celom objekte školy je zakázané fajčiť.

3.Nájomca je povinný si v plnom rozsahu zabezpečiť plnenie povinností vyplývajúcich z platných predpisov na úseku BOZP a ochrany pred požiarmi.

4.Nájomca bol poučený s platnými predpismi a zásadami BOZP. Nájomca zabezpečí, aby s týmito zásadami boli oboznámené všetky osoby, ktoré budú priestory miniihriska

využívať.

5. V prípade poškodenia, znehodnotenia prenajatého priestoru, vrátane športového náradia

a ostatného zariadenia prenajímateľa bude požadovať finančnú náhradu v nadobúda -

nej cene poškodeného zariadenia, resp. cenu opravy poškodeného zariadenia.

6.Nájomca sa zaväzuje užívať priestory miniihriska riadne a v súlade s účelom dohodnutým v článku III. ods. a článku II. ods.2.

7. Nájomca zodpovedá za činnosť v objekte vrátane zodpovednosti za konanie ľudí, ktorým

služby v objekte poskytuje, činnosť vykonáva na vlastné riziko /vznik úrazu a pod./.

**Článok VI**

**Záverečné ustanovenia**

1. Pri porušení podmienok zmluvy zo strany nájomcu je dôvod okamžitého zrušenia zmluvy

prenajímateľom.

2. Akékoľvek zmeny v tejto zmluve je možné vykonať iba písomne po dohode oboch zmluvných strán.

3.Vzťahy neupravené touto zmluvou sa riadia príslušnými ustanoveniami Občianskeho zákonníka.

4. V súlade s ustanovením Smernice 8/2004-Zásady hospodárenia a nakladania s majetkom ŽSK § 13,ods.2 b, môže byť táto zmluva uzatvorená aj bez súhlasu predsedu ŽSK.

5. Zmluva sa vyhotovuje v troch výtlačkoch, z ktorých jedno vyhotovenie si ponechá

prenajímateľ, jedno vyhotovenie obdrží nájomca a jedno ŽSK.

6. Na znak súhlasu s obsahom zmluvy bola táto zmluva po prečítaní zmluvnými stranami schválená a podpísaná.

V Krásne nad Kysucou 18.7.2022

za SOŠds Krásno nad Kysucou Dušan Barbořák

PaedDr.Palko Ján

riaditeľ